ตามรอยประภาคารแห่งแรกของไทยรีเจ้นท์ไลท์เฮ้าส์ ของสมเด็จเจ้าพระยาบรมมหาศรีสุริยวงศ์
ประภาคาร คือ ประทีปแห่งท้องทะเล ชาวเรือคนเดินเรืออุ่นใจเสมอเมื่อเห็นแสงไฟจากประภาคาร เพราะนั่นคือสัญญาณว่า อีกไม่นานจะถึงฝั่งแล้ว ประภาคารจึงเป็นที่หมายแห่งความหวัง ที่คนเรือปรารถนา ประภาคาร (Light house) เป็นสิ่งก่อสร้างรูป หอคอย หรือโครงเหล็ก มีตะเกียงส่องไฟอยู่ข้างบน ที่สำคัญคือมีคนเฝ้า ส่วนใหญ่จะสร้างไว้ในตำแหน่งที่มีความสำคัญมากต่อการเดินเรือ เช่น แสดงที่อันตราย แสดงจุดเริ่มเข้าใกล้ฝั่ง หลังจากรอนแรมอยู่ในทะเลมาหลายวัน หรือจุดที่เรือจะใช้เปลี่ยนเข็มเดินทาง คือ เปลี่ยนทิศทางที่จะเดินเรือต่อไป ประภาคารแห่งแรกของโลก การเดินเรือในยุคแรกๆ ชาวเรือใช้ธรรมชาติโดยอาศัยภูเขาไฟที่ยังลุกอยู่เป็นตัวบ่งบอก ต่อมาเมื่อภูเขาไฟดับแล้วจึงได้จัดหาไฟขึ้นมาใช้แทนที่ภูเขาไฟธรรมชาติที่หายไป จนเกิดเป็นประภาคารขึ้น ประภาคารแห่งแรกของโลกคือประภาคารที่ตั้งอยู่บนเกาะฟารอส (Pharos) หน้าเมืองอเล็กซานเดรีย (Alexandria) ในอียิปต์ มีชื่อว่าฟารอสแห่งอะเล็กซานเดรีย ประภาคารนี้สร้างโดยชาวกรีก ชื่อ ซอสตราตุส ชาวเมืองไนดัส ในสมัยกษัตริย์ปโตเลมี ประมาณ พ.ศ. 260 มีการสร้างตัวประภาคารสูง 85 เมตร (280 ฟุต) ใช้แสงสว่างจากไฟเผาไม้มีแผ่นโลหะช่วยสะท้อนแสงทำให้เห็นได้ไกล 56 กม.(35 ไมล์) ประภาคารแห่งแรกในโลกนั้นไม่ธรรมดา หากแต่เป็นสิ่งมหัศจรรย์ของโลก แต่เป็นที่น่าเสียดายที่วันนี้ไม่เหลือร่องรอยหลักฐานใดๆ ให้เห็น ที่มา : สมปอง ดวงไสว. (24 เมษายน 2560). ตามรอยประภาคารแห่งแรกของไทยรีเจ้นท์ไลท์เฮ้าส์ ของสมเด็จเจ้าพระยาบรมมหาศรีสุริยวงศ์. กรุงเทพธุรกิจ, 8.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สมเด็จเจ้าพระยาบรมมหาศรีสุริยวงศ์.
สมเด็จเจ้าพระยาบรมมหาศรีสุริยวงศ์ (ช่วง บุนนาค) -- ประวัติและผลงาน
การเดินเรือ -- ประวัติศาสตร์ -- ไทย